પાયજામા માત્ર પાયજામા-પાર્ટી સુધી જ સીમિત નથી રહ્યા. યુવતીઓથી લઈને મહિલા બધા જ માટે એક કમ્ફર્ટ-વેઅર બની ગયા છે. પહેલાં પાયજામા માત્ર નાઇટવેઅર તરીકે જ પહેરાતા અને ઘરની બહાર જવાનું હોય તો પાયજામા બદલીને જવાતું, પરંતુ હવે ટ્રેન્ડ બદલાયો છે. છેલ્લાં બે વર્ષમાં પાયજામા એ દરેક યુવતી માટે મસ્ટ-વેઅર બની ગયા છે. પાયજામા વગર વૉર્ડરોબ અધૂરો છે. પાયજામાની ખૂબી એ છે કે પ્યૉર કૉટનમાંથી બનેલા હોવાથી ગરમી નથી લાગતી અને થોડા લૂઝ હોવાથી એકદમ કમ્ફર્ટે‍બલ લાગે છે.